Yale University

De **Yale University** in New Haven (Connecticut) is en vun de renommeertesten Universitäten vun de Welt un de dartöldste Hoochschool in den USA. Se is in privat Drägerschap. Un hett över 11.000 Studenten. De Universität verfügt 2011 mit rund 19,4 Milliarden US-Dollar nah de Harvard University över dat tweetgröttste Stiftungskapital vun en Billensinrichtung weltwiet. Se is Liddmaat vun de so nömmt Ivy League, en Grupp vun acht US-Eliteuniversitäten in‘ Nordosten vun de USA, un Grünnensliddmaat vun de Association of American Universities, en siet 1900 bestahn Verbund vun führen forschungsintensiv nordamerikaansch Universitäten. Doröver herut hörrt Yale den Hoochschoolverbund International Alliance of Research Universities an. Mit Harvard un Princeton wurrd Yale in Medien un Sellschopp weltwiet as en vun de dree inflootrieksten, renommeertesten un leistungsstarksten Ivy-League-Universitäten vun de USA worhnommen.

De Yale University verfügt over mehr as twee Dutzend Bibliotheken mit över 12,5 Millionen Bökern. Insgesamt 49 Nobelpriesträger hemm in Yale studeert, lehrt oder arbeitet. To de Afsolventen tellen fiev US-Präsidenten, 19 Richter vun den böversten Gerichtshoff vun de Vereenigten Staaten un verscheeden utländsch Staatsböverhoopten. De Yale Law School is de selektivste Law School vun de USA.

## Historie
De Yale-Universität is nah de Harvard University in Cambridge (Massachusetts) un dat College of William and Mary in Williamsburg (Virginia) de dartöldst amerikaansch Hoochschoolinrichtung. De Anfänge vun Yale liggen in den Besluss *An Act for Liberty to Erect a Collegiate School* vun dat *General Court* vun de Kolonie Connecticut van’ 9. Oktober 1701, wonah en Kollegschool erricht wurrn sull. Bald dornah hett en Grupp vun 10 Kongregationalisten hör as Harvard-Schöler erhollen Materialien de in Richtung as Grundstock för de Bibliothek stift. De Harvard University weer Johren tovör de eenzige Hoochschool in Nordamerika. Yale wurr grünnd, um Führungspersonen uttobillen. De oorsprünglich  *Collegiate School* nömmt Anstalt hett ehrn Lehbedriev in dat Huus vun hör eersten Rekter  Abraham Pierson (1646–1707) in Killingworth, hüüd Clinton (Connecticut) upnommen.

1716 truck de Collegiate School nah New Haven um un wurr 1718 nah en umfangriek Spende vun  Elihu Yale in *Yale College* umnömmt.

In dat 19. Johrhunnert wurr dat College um en Reeg vun wiederführen Institutschonen utwiet, so de *Yale Medical School* (1810), de *Yale Divinity School* (1822), de *Yale Law School* (1843), de *Yale Graduate School of Arts and Sciences* (1847), de *Sheffield Scientific School* (1861), un de *Yale School of Fine Arts* (1869). 

1887 wurr de Gesamtkomplex vun disse Institutschonen in *Yale University* umnömmt, wobi *Yale College* de offizielle Beteeken för den so nömmten *undergraduate* Beriek vun de Universität wurr.

Wiedere *Graduate Schools*, de sietdem grünnd oder de Universität angleedert wurrn, sünd de  *Yale School of Music* (1894), de *Yale School of Forestry & Environmental Studies* (1901), de *Yale School of Public Health* (1915), de *Yale School of Nursing* (1923), un de *Yale School of Management* (1976).

Wiels de Graduate Schools all lang Studenten vun beid Geschlechter upnehmen, weer *Yale College* bit 1969 blots männlich Studenten vörbehollen.

An de Yale University befind sück de Beinecke Rare Book and Manuscript Library, de en Papyrussammlung un en groot Antall vun Inkunabeln besitt. To de Universität hört ok de Yale University Art Gallery, dat öldste Kunstmuseum vun en Universität vun de westliche Hemisphäre.

De Yale School of Architecture wurrd siet 1972 as separate Yale-Architekturschool führt. Hör Direktor is siet 1998 de renommeerte Architekt Robert Arthur Morton Stern.

**Baas vun de Collegiate School, dat Yale College un de Yale University**

## Studentenvereenigungen
An de Yale-Universität hemm eenige bekannt Studentenvereenigungen ehr Sitt. Dorto hörrn Skull & Bones, Scroll and Key, Wolf’s Head, Book and Snake un Berzelius.

## Sport

De Sportmannschapen vun dat Yale College wurrn as de Yale Bulldogs betekent. Se spelen meest in de Ivy League, deren acht Liddmaaten in‘ Gegensatz to de Mehrtall vun US-amerikaansch Hoochscholen kien Sportstipendien vergeven.

## Rankings
In verscheeden Bewertungen för akademische Institutschonen reckt die Universität regelmäßig Spitzenpositionen. De nipp un nau Platzeere ännert sük as bi de anner Top-Universitäten vun Johr to Johr licht, wobi sück de internatschonalen Spitzen-Universitäten immer de böversten 10 bit 15 Plätze deelen. So steiht Yale to’n Bispeel in dat Hoochschoolranking U.S. News & World Report 2016 up Platz dree un nah Forbes 2015 up Platz fiev vun de best US-Universitäten – as jedes Johr in de vergangen 16 Johren. De Universität gell nah den renommeerten Philosophical Gourmet Report (2014–2015) in dat Fack Philosophie as een vun de fiev besten in den USA un speziell in de Fackberieken Ethik un Philosophie vun de Neetiet (17. un 18. Johrhunnert) as een vun de  weltbesten.

## Nobelpriesdräger

## Bedüüden Afsolventen
### Wetenschap un Technik

### Literatur un Publizistik

### Kunst un Medien

### Politik un Verwalten

### Sport

## Partneruniversitäten

De Yale University ünnerhollt in‘ Rahmen vun dat Connecticut-Baden-Württemberg-Landesprogramm Partnerschapen mit den folgen düütsch Universitäten: Eberhard Karls Universität Tübingen, Ruprecht-Karls-Universität Heidelbarg, Albert-Ludwigs-Universität Freiburg, Universität Hohenheim, Karlsruher Institut för Technologie, Universität Konstanz, Universität Mannheim, Universität Stuttgart un Universität Ulm. Besünnere Uttuuschprogramme pleegt de theologische Fakultät vun de Yale University (Yale Divinity School) mit de dree öldsten nömmt Universitäten vun Baden-Württemberg: Tübingen (insluutend dat  Tübinger Stift), Heidelbarg un Freiburg. Todem bestahn Uttuuschafkommen tüschen Yale un de Free Universität Berlin.

## Weblenken

* Offizielle Websteed (engelsch)
* Ünnersöken Uni Münster: ''Gibt es eine global herrschende Klasse? Die Yale University''

## Enkeld Nahwiesen